**KVALIFIKÁCIÓS RENDSZER A XXXIII. NYÁRI OLIMPIAI JÁTÉKOKRA – PÁRIZS 2024**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**NEMZETKÖZI SPORTLÖVŐ SZÖVETSÉG (ISSF)**

**Sportlövészet**

|  |
| --- |
| ***A. VERSENYSZÁMOK (15)*** |

|  |  |  |
| --- | --- | --- |
| **Férfi számok (6)** | **Női számok (6)** | **Vegyes csapat számok (3)** |
| 10m légpuska férfi (AR M) 10m légpisztoly férfi (AP M)50m puska 3 testhelyzet (R3P M)Gyorstüzelő pisztoly (RFP M)Trap férfi (TR M)Skeet férfi (SK M) | 10ml égpuska (AR60W) 10m légpisztoly (AP10W)50m puska 3 testhelyzet (R3x40)25m sportpisztoly (SP W)Trap női (TR W)Skeet női (SK W) | 10m légpuska vegyes csapat (AR MT)10m légpisztoly vegyes csapat (AP MT)Skeet vegyes csapat (SK MT) |

|  |
| --- |
| ***B. VERSENYZŐI KVÓTÁK***  |

**B.1 Versenyzői kvóták száma összesen:**

|  |  |  |  |  |
| --- | --- | --- | --- | --- |
|  | **Egyéni kvalifikációs helyek** | **Rendező****ország****helyek** | **Univerzalitási helyek**  | **Összesen** |
| Férfi | 156 | 6 | 8 | 170 |
| Női | 156 | 6 | 8 | 170 |
| **Összesen** | **312** | **12** | **16** | **340** |

**B.2 Maximális versenyzői létszám országonként**

|  |  |
| --- | --- |
|  | **Országonkénti kvóta** |
| Férfi | 12 |
| Női | 12 |
| **Összesen** | **24** |

**B.3 Versenyszámonkénti maximális részvétel:**

Egyéni számokban legfeljebb két (2) versenyző, vegyes csapat számokban legfeljebb két (2) csapategység nevezhető, ez utóbbiba ugyanazok a versenyzők értendők, akik egyéni számokban is jogosultak indulni.

|  |
| --- |
| ***C. VERSENYZŐI RÉSZVÉTEL FELTÉTELEI***  |

**C.1 Megfelelés az Olimpiai Charta és más vonatkozó szabályok előírásainak:**

Valamennyi versenyző köteles megfelelni az érvényben lévő Olimpiai Charta előírásainak beleértve, de nem korlátozva a 41. szabályra (versenyzők nemzetisége) és a 43. szabályra (Antidopping Szabály és Olimpiai Mozgalom Szabályai a Versenyek Manipulálásának Megelőzéséről).

A 2024. évi Párizsi Olimpiai Játékokon csak olyan versenyzők vehetnek részt, akik tiszteletben tartják és elfogadják az Olimpiai Chartát, a WADA Antidopping Szabályzatát, az Olimpiai Mozgalom Versenyek Manipulálásának Megelőzésére vonatkozó szabályait beleértve a NOB által elfogadott részvételi feltételeket valamint az ISSF előírásait.

**C.2 Életkorra vonatkozó követelmények:**

A 2024. évi Párizsi Olimpiai Játékok sportlövő versenyein való indulással kapcsolatosan korhatár nincs.

**C.3 További részvételi kritériumok:**

A 2024. évi Párizsi Olimpiai Játékokon egy (1) vagy több egyéni számban való induláshoz a versenyzőknek az alábbi feltételeket kell teljesíteniük:

1. Szerepelniük kell az olimpiai kvalifikációs ranglistán (QROG) és ott legalább egy (1) ranglista ponttal kell rendelkezniük valamennyi olyan számban, amely(ek)be az olimpiára nevezni kívánják.

2. A kvalifikációs időszak alatt részt kell venniük legalább két (2) ISSF Bajnokságon azokban az egyéni számokban, amelyekben az olimpiára nevezni kívánják

|  |
| --- |
| ***D. KVALIFIKÁCIÓ MEGSZERZÉSÉNEK MÓDJA*** |

|  |
| --- |
| ***D.1 KVALIFIKÁCIÓS HELYEK*** |

**Férfiak/Nők**

Kvótahelyeket az ISSF Szabályai szerint 2022. augusztus 22. és 2024. június 9. között az arra kijelölt ISSF Bajnokságokon lehet szerezni. Az alábbi táblázat tartalmazza a versenyszámonkénti kvótahelyeket, amelyek az adott versenyeken szerezhetők. A legjobb helyezést elérő versenyzők egy (1) kvótahelyet szereznek nemzeti olimpiai bizottságuk számára, figyelembe véve a **B.2. Maximális versenyzői létszám országonként** részben foglaltakat.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Kvalifikációs verseny | össz. | ffi | ffi | ffi | ffi | ffi | ffi | női | női | női | női | női | női |
| AR M | R3P M | AP M | RFP M | TR M | SK M | AR W | R3P W | AP W | SP W | TR W | SK W |
| 2022 korong EB Larnaca CYP | 8 |  |  |  |  | 2 | 2 |  |  |  |  | 2 | 2 |
| 2022 25-50m EB Wroclaw, POL | 8 |  | 2 |  | 2 |  |  |  | 2 |  | 2 |  |  |
| 2022 pu-pi. VB, Kairó, EGY | 32 | 4 | 4 | 4 | 4 |  |  | 4 | 4 | 4 | 4 |  |  |
| 2022 korong VB, Eszék, CRO | 16 |  |  |  |  | 4 | 4 |  |  |  |  | 4 | 4 |
| 2022 CAT bajnokág, Lima, PER | 12 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| 2023 10m EB, Tallinn, EST | 8 | 2 |  | 2 |  |  |  | 2 |  | 2 |  |  |  |
| 2023 korong EB Leobersdrof, AUT | 4 |  |  |  |  | 1 | 1 |  |  |  |  | 1 | 1 |
| 2023 Európa Játékok, Krakkó, POL | 12 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| 2023 Pánamerikai JátékokSantiago, CHI | 18 | 1 | 1 | 1 | 2 | 2 | 2 | 1 | 1 | 1 | 2 | 2 | 2 |
| 2023 Ázsia bajnokságChangwon, KOR | 24 | 2 | 2 | 2 | 2 | 2 | 2 | 2 | 2 | 2 | 2 | 2 | 2 |
| 2023. 53. világbajnokság | 48 | 4 | 4 | 4 | 4 | 4 | 4 | 4 | 4 | 4 | 4 | 4 | 4 |
| 2023. Afrika bajnokságKairó, EGY  | 16 | 2 | 1 | 2 | 1 | 1 | 1 | 2 | 1 | 2 | 1 | 1 | 1 |
| 2024 10m EB, Győr, HUN | 8 | 2 | 2 |  |  |  |  | 2 | 2 |  |  |  |  |
| 2024 25/50m Európai kvalifikációs versenykésőbb kijelölendő helyszín | 8 |  | 2 |  | 2 |  |  |  | 2 |  | 2 |  |  |
| 2024 korong EB, később kijelölendő helyszín | 4 |  |  |  |  | 1 | 1 |  |  |  |  | 1 | 1 |
| 2024 CAT bajnokság,Lima PER | 12 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| 2024 Ázsia bajnokság korong később kijelölendő helyszín | 8 |  |  |  |  | 2 | 2 |  |  |  |  | 2 | 2 |
| 2024 Ázsia bajnokság pu-pi.később kijelölendő helyszín | 16 | 2 | 2 | 2 | 2 |  |  | 2 | 2 | 2 | 2 |  |  |
| 2024 Olimpiai Kvalifikációs Bajnokság, később kijelölendő helyszín | 24 | 2 | 2 | 2 | 2 | 2 | 2 | 2 | 2 | 2 | 2 | 2 | 2 |
| Óceániai bajnokság, később kijelölendő helyszín | 14 | 1 | 2 | 1 | 1 | 1 | 1 | 1 | 2 | 1 | 1 | 1 | 1 |
| **Egyéni helyek** | **300** | **25** | **25** | **25** | **25** | **25** | **25** | **25** | **25** | **25** | **25** | **25** | **25** |
| Rendező ország | 12 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Univerzalitási helyek  | 16 | 2 | 1 | 2 | 1 | 1 | 1 | 2 | 1 | 2 | 1 | 1 | 1 |
| világ ranglista kvóták | 12 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| **összesen** | **340** | **29** | **28** | **29** | **28** | **28** | **28** | **29** | **28** | **29** | **28** | **28** | **28** |
| Versenyszámok |  | AR M | R3P M | AP M | RFP M | TR M | SK M | AR W | R3P W | AP W | SP W | TR W | SK W |

Egy (1) versenyző csak egy (1) kvótahelyet szerezhet nemzeti olimpiai bizottságának (NOC). Ez alól kivételt képeznek a világranglistáról szerzett kvótahelyek, amelyeket az érintett egyéni versenyzők kapják, ezen az adott nemzeti olimpiai bizottság nem változtathat.

A 2024. június 9-én érvényes világranglista alapján fognak kiosztani egy (1) kvótahelyet valamennyi egyéni versenyszámban. A világranglistáról a kvótát az a legmagasabban rangsorolt versenyző kapja, aki még egy számban sem szerzett kvalifikációt továbbá feltételezve, hogy az adott számban az érintett versenyző nemzeti olimpiai bizottsága nem rendelkezik egynél (1) több kvótával.

Ha egy arra kijelölt ISSF Bajnokságon egyéni versenyszámban olyan versenyző végez kvótát érő helyen, aki korábban más egyéni számban már szerzett kvótát, akkor a kvótát a sorrendben közvetlenül utána következő versenyző kapja. Ugyanez a szabály érvényes abban az esetben is, ha a versenyző nemzete már kimerítette az arra a számra megállapított maximális kvótaszámot.

Egy (1) nemzeti olimpiai bizottság egy (1) kijelölt ISSF Bajnokságon egyéni számonként csak egy (1) kvótát szerezhet.

Valamennyi egyéni versenyszám alapversenyből és döntőből áll. A döntőt a döntő pályán kell rendezni, amelyben az alapverseny első 8 (nyolc) helyezettje vesz részt és itt dől el az érmek sorsa is. Kvótahelyet csak a döntőben elért helyezéssel lehet szerezni.

Egy egyéni számban kvótával rendelkező versenyző jogosult arra, hogy egy másik versenyszámban is induljon, feltéve, hogy megfelel a részvétellel kapcsolatos, C. részben rögzített előírásoknak és a maximális részvételre vonatkozó szabály a másik versenyszámban is érvényesül. Ezt a jogot az érintett egyéni versenyző és nem a nemzeti olimpiai bizottság kapja.

**Vegyes csapatok**

A vegyes csapatokat valamennyi vegyes csapat versenyszámban csak olyan versenyzők alkothatják, akik egyéni versenyszámokban kvalifikációt szereztek és ott indulhatnak.

Abban az esetben, ha a légpuska ill. légpisztoly vegyes csapat versenyszámban a nevezett csapatok létszáma nagyobb, mint az egy (1) kvalifikációs sorozatra rendelkezésre álló lőállások száma, az olimpiai kvalifikációs ranglistát (QROG) kell alkalmazni a végső rajtlista összeállításához oly módon, hogy a 2024. június 9-i listán szereplő versenyzők adott számban (10m légpuska vagy légpisztoly) összeadott ranglista pontjait kell figyelembe venni.

Ha a holtverseny továbbra is fennáll, az a vegyes csapat élvez előnyt, amelynek tagja (akár férfi, akár nő) az adott vegyes csapat versenyszám egyéni számában a legtöbb ponttal rendelkezik a 2024. június 9-i ranglistán.

Skeet vegyes csapat versenyszámban a résztvevő csapatok száma tizennyolc (18).

Abban az esetben, ha a skeet vegyes csapat versenyszámba nevezett csapatok száma meghaladja a tizennyolcat (18), a a 2024. június 9-én érvényes olimpiai kvalifikációs ranglistát (QROG) kell alkalmazni oly módon, hogy a vegyes csapat két tagjának skeet egyéni számban elért ranglista pontjait össze kell adni.

Ha a holtverseny továbbra is fennáll, az a vegyes csapat élvez előnyt, amelynek tagja (akár férfi, akár nő) az adott vegyes csapat versenyszám egyéni számában a legtöbb ponttal rendelkezik a 2024. június 9-i ranglistán.

|  |
| --- |
| ***D.2 RENDEZŐ ORSZÁG SZÁMÁRA FENNTARTOTT HELYEK*** |

A rendező ország valamennyi egyéni versenyszámban automatikusan egy (1) férfi és egy (1) női kvótát kap feltéve, hogy versenyzői megfelelnek a jelen dokumentum C. részében rögzített részvételi feltételeknek.

A rendező részére fenntartott helyek csak abban az esetben kerülnek felhasználásra, ha a rendező ország a kvalifikációs időszak alatt az adott számokban nem szerzett kvótát.

|  |
| --- |
| ***D.3 UNIVERZALITÁSI HELYEK*** |

A 2024. évi Párizsi Olimpiai Játékokon nemenként 8, összesen tizenhat (16) univerzalitási hely kerül kiosztásra sportlövészetben.

2023. október 1-én a Nemzetközi Olimpiai Bizottság (NOB) valamennyi arra jogosult nemzeti olimpiai bizottságot felkéri, hogy legkésőbb 2024. január 15-ig küldjék be az univerzalitási helyekre vonatkozó kérelmeiket. A Háromoldalú Bizottság írásban fogja visszaigazolni az érintett nemzeti bizottságnak a hely odaítéléséről szóló döntését a sportág kvalifikációs időszakának lezárultával.

Az univerzalitási helyekkel kapcsolatban további információ a „*XXXIII. Olimpiai Játékok – 2024 Párizs – Olimpiai Játékok Univerzalitási Helyek – Odaítélés Eljárási Módja és Szabályai”* címszó alatt található.

|  |
| --- |
| ***E. KVÓTAHELYEK VISSZAIGAZOLÁSÁNAK ELJÁRÁSI RENDJE***  |

|  |
| --- |
| ***E.1. KVÓTAHELYEK VISSZAIGAZOLÁSA*** |

Olympic Qualification Tracker

(<http://www.issf-sports.org/results/og_qualification/quota_places.ashx>)

Az ISSF Olimpiai Kvalifikációs Nyomkövetője (OQT) teszi közzé a kvalifikációs időszak alatt az olimpiai számok mindegyikében elért kvóták listáját. A listán szerepel a nemzetenként és versenyszámonként elért kvóták száma.

A kvalifikációs időszak végétől számított öt napon belül, de legfeljebb 2024. június 14-ig a kvótahelyek végső listáját megkapja valamennyi nemzeti olimpiai bizottság és ISSF tagszövetség.

Az ISSF saját weboldalán (<https://www.issf-sports.org>) folyamatosan frissíti a 12 egyéni olimpiai szám Olimpiai Kvalifikációs Ranglistáját (QROG).

A kvalifikációs időszak végétől számított öt napon belül, de legfeljebb 2024. június 14-ig az ISSF emailben tájékoztatja az érintett nemzeti olimpiai bizottságokat az Olimpiai Kvalifikációs Ranglista (QROG) alapján odaítélt, névre szóló egyéni kvótá(k)ról.

Az érintett nemzeti olimpiai bizottságoknak ezek után egy (1) hét áll rendelkezésükre, hogy e kvótahelyek felhasználását ill. a versenyzők olimpiai nevezését visszaigazolják, amelyre a **G. Kvalifikációs Időrend**-ben foglaltak szerint 2024. június 21-ig van lehetőségük.

Ha egy nemzeti olimpiai bizottság egy olyan számba kíván nevezni egy puska ill. pisztoly egyéni számban kvótával és ezzel második indulás lehetőségével rendelkező versenyzőt , amelyben már megszerezte a maximális két (2) kvótát, akkor a fel nem használt kvótát vissza kell juttatni az ISSF felé az Olimpiai Kvalifikáció Ranglista (QROG) alapján történő újraelosztás céljából.

Egy NOC/ISSF tagszövetség egy (1) versenyszámban max. egy (1) kvótahely cseréjét kérelmezheti egy másik versenyszám egy (1) kvótájára azonos nemen belül feltéve, hogy ez megoldható ill. az adott NOC nem rendelkezik az adott számban a maximális kvótaszámmal. Ez alól kivételt képeznek az Olimpiai Kvalifikációs Ranglista (QROG) alapján odaítélt kvóták. A kvótahelyek cseréjére vonatkozó kérelmeket legkésőbb 2024. június 24-ig kell eljuttatni az ISSF részére.

|  |
| --- |
| ***E.2. RENDEZŐ ORSZÁG SZÁMÁRA FENNTARTOTT KVÓTAHELYEK VISSZAIGAZOLÁSA*** |

A rendező ország írásban, email útján igazolja vissza az ISSF felé a részükre fenntartott kvótahelyek felhasználását, összhangban a **G. Kvalifikációs Időrend**-ben foglaltak szerint.

|  |
| --- |
| ***F. FEL NEM HASZNÁLT KVÓTAHELYEK ÚJRAELOSZTÁSA***  |

|  |
| --- |
| ***F.1 FEL NEM HASZNÁLT KVÓTAHELYEK ÚJRAELOSZTÁSA*** |

Amennyiben egy kontinentális bajnokságon és/vagy Játékokon elnyert kvótahely felhasználását az érintett nemzeti olimpiai bizottság 2024. június 21-ig nem igazolja vissza vagy nem fogadja el, azt az Olimpiai Kvalifikációs Ranglistán (QROG) sorrendben következő helyen álló versenyző kapja feltéve, hogy az adott földrész adott nemzeti olimpiai bizottsága még nem szerzett kvótát vagy univerzalitási helyet a számban, ahol a kvótát elérték.

Amennyiben az adott földrészen belül nem sikerül olyan országot találni, amelynek a kontinentális bajnokság/játékok eredményei alapján a kvótahelyet oda lehetne ítélni, a kvótahelyet az Olimpiai Kvalifikációs Ranglistán (QROG) sorrendben következő helyen álló, kvótával még nem rendelkező versenyző kapja, földrésztől függetlenül, de a részvételi szabályok figyelembevételével.

Az ISSF Világbajnokságon elért, de 2024. június 21-ig vissza nem igazolt kvótahelyeket az Olimpiai Kvalifikációs Ranglistán (QROG) az adott számban sorrendben következő helyen álló, kvótával még nem rendelkező versenyző kapja összhangban a C és D részben leírtakkal.

Amennyiben egy nemzeti olimpiai bizottság egy Olimpiai Kvalifikációs Ranglista (QROG) alapján elnyert kvótahelyet nem igazolja vissza vagy nem fogadja el ill. fel nem használt QROG kvóta keletkezik, ezt a helyet az Olimpiai Kvalifikációs Ranglistán (QROG) az adott versenyszánban sorrendben következő helyen álló, kvótával még nem rendelkező versenyzője kapja.

Ha holtverseny állna fenn a ranglista helyezések vonatkozásában, akkor azt a versenyzőt kell előnyben részesíteni, amelynek országa még nem rendelkezik kvótával vagy univerzalitási hellyel abban a számban, ahol a kvótát oda kell ítélni.

|  |
| --- |
| ***F.2 RENDEZŐ ÁLTAL FEL NEM HASZNÁLT KVÓTAHELYEK ÚJRAELOSZTÁSA*** |

A rendező ország által fel nem használt kvótahely(ek)et az Olimpiai Kvalifikációs Ranglistán (QROG) az adott versenyszámban sorrendben következő helyen álló, kvótával még nem rendelkező versenyző kapja abban a számban, amelyben a rendező a kvótát kapta, az országonkénti és nemenkénti maximális részvétel szabályainak betartása mellett.

|  |
| --- |
| ***F.3 FEL NEM HASZNÁLT UNIVERZALITÁSI HELYEK ÚJRAELOSZTÁSA*** |

Fel nem használt univerzalitási hely(ek)et az azonos nemben legmagasabban rangsorolt, kvótával vagy univerzalitási hellyel nem rendelkező versenyző kapja abban a versenyszámban, amelyben az univerzalitási helyet odaítélték.

|  |
| --- |
|  ***G. KVALIFIKÁCIÓS IDŐVONAL*** |

A kvalifikációs időszak 2022. augusztus 22-től 2024. június 9-ig tart. Kvótahelyeket és Olimpiai Kvalifikációs Ranglista (QROG) pontokat ezen időszak alatt lehet szerezni.

|  |  |
| --- | --- |
|  **Időpont** |  **Történés**  |
| **2022. augusztus 14.** | **Kvalifikációs időszak kezdete** |
| 2022. augusztus 24-szeptember 12.  | 2022. évi Koronglövő EB, Larnaca, Ciprus |
| 2022. szeptember 5-18. | 2022. évi EB 25/50m, Wroclaw, Lengyelország |
| 2022. szeptember 22-október 11.  | 2022. évi Koronglövő VB, Eszék, Horvátország |
| 2022. október 12-25. | 2022. évi VB puska-pisztoly, Kairó, Egyiptom |
| 2022. november 9-16. | 2022. évi CAT XIII. Bajnokság, Lima, Peru |
| 2023. március 5-15.  | 2023. évi 10m EB, Tallinn, Észtország |
| 2023. június 21-július 2.  | 2023. évi Európa Játékok, Krakkó, Lengyelország |
| 2023. augusztus 14-31.  | 53. ISSF VB, később kijelölendő helyszínen |
| 2023. július 25-augusztus 6. | 2023. évi Koronglövő EB, Leobersdorf, Ausztria |
| 2023. október 1-10. | 2023. évi Afrika-bajnokság, Kairó, Egyiptom  |
| 2023. október  | 2023. évi Pánamerikai Játékok, Santiago, Chile |
| 2023. október | 2023. évi Ázsia-bajnokság, Changwon, Korea |
| 2024. február-március  | 2024. évi 10m EB, Győr, Magyarország  |
| 2024. február | 2024. évi Koronglövő Ázsia-bajnokság, később kijelölendő helyszínen |
| 2024. március  | 2024. évi Ázsia-bajnokság puska-pisztoly, később kijelölendő helyszínen |
| 2024. április-május  | 2024. évi Európai Kvalifikációs Verseny 25/50m, később kijelölendő helyszínen |
| 2024. április-május | 2024. évi Koronglövő EB, később kijelölendő helyszínen |
| 2024. május-június | 2024. évi ISSF Olimpiai Kvalifikációs Bajnokság, később kijelölendő helyszínen  |
| Később kijelölendő időpont | 2024. évi CAT XIV. Bajnokság, Lima, Peru |
| Később kijelölendő időpont | Óceániai bajnokság  |
| **2024. június 9.**  | **Kvalifikációs időszak vége**  |
| 2024. június 14. | ISSF emailben tájékoztatja a nemzeti olimpiai bizottságokat a megszerzett kvótahelyekről.  |
| 2024. június 24.  | A nemzeti olimpiai bizottságok írásban igazolják vissza az ISSF felé a megszerzett kvóták felhasználását |
| Később kijelölendő időpont | A Háromoldalú Bizottsági írásban tájékoztatja az érintett nemzeti olimpiai bizottságokat az univerzalitási helyek odaítéléséről.  |
| **2024. június 28.**  | Fel nem használt kvótahelyek újraelosztása az ISSF által |
| **2024. július 8.**  | **Párizs 2024 sportági nevezések határideje** |
| **2024. július 26 – augusztus 11.**  | **2024. évi Párizsi Olimpiai Játékok** |

-